বিশ্ব নারিকেল দিবস

বিশ্ব নারিকেল দিবস হলো প্রতি বছরে ২ সেপ্টেম্বরে পালিত একটি বৈশ্বিক দিবস। বিশ্বব্যাপী নারিকেলের গুরুত্ব তুলে ধরার জন্য ২০০৯ খ্রিস্টাব্দ হতে  এশিয়া-প্রশান্ত মহাসাগরীয় অঞ্চলের আন্তঃসরকারি সংস্থা- এশিয়ান অ্যান্ড প্যাসিফিক কোকোনাট কমিউনিটির উদ্যোগে পালিত হয়ে আসছে। গ্রীষ্মমন্ডলীয় অঞ্চলে কৃষি, পুষ্টি এবং অর্থনীতিতে অত্যন্ত গুরুত্বপূর্ণ ভূমিকা আছে বহুমুখী ফলটির।  প্রতি বছর এশিয়া-প্রশান্ত মহাসাগরীয় অঞ্চলের নারিকেল উৎপাদনকারী দেশসমূহ অনন্য থিম তথা প্রতিপাদ্য বিষয় নিয়ে উদযাপন করে।

 ইতিহাস 
বৈশ্বিক দিবস হলেও, এশিয়া-প্রশান্ত মহাসাগরীয় অঞ্চলে মূলত এশিয়ান-প্যাসিফিক কোকোনাট কমিউনিটি বা (এপিসিসি) প্রথম ২০০৯ সালের সেপ্টেম্বর মাসে এই দিনটিকে পালন শুরু করে। এই সংস্থার প্রধান কার্যালয় ইন্দোনেশিয়ার  জাকার্তাতে এবং এই সংস্থাটি প্রতিষ্ঠাও হয় মাসেই। ভারতসহ ১৮টি নারকেল উৎপাদনকারী দেশ এই সংস্থার সদস্য। ইন্দোনেশিয়া , ফিলিপাইন, ব্রাজিল, শ্রীলঙ্কা, পাপুয়া নিউগিনি, মিয়ানমার, মেক্সিকো, থাইল্যান্ড,মালয়েশিয়া, ঘানা, তানজানিয়া,  বাংলাদেশের মতো প্রধান উৎপাদনকারী দেশসমূহের কৃষকরা এবং নারিকেল চাষ বা ব্যবসায়ের সংশ্লিষ্ট অংশীদাররা এটি উদযাপন করে। নারকেল খাওয়ার প্রচার এবং নারকেল খাওয়ার উপকারিতা সম্পর্কে সচেতনতা তৈরির জন্য বিভিন্ন অনুষ্ঠানের আয়োজন করা হয়। 

নারিকেল শিল্পের উন্নতি এবং এর দ্বারা দারিদ্র্য দূরীকরণ এবং এতে বিনিয়োগ করার জন্য মানুষকে উৎসাহিত করাই এপিসিসি'র কাজ। ভারতে প্রতি বছর এই দিনটি 'কোকোনাট ডেভেলপমেন্ট বোর্ড'এর তত্ত্বাবধানে পালিত হয়।

 তথ্যসূত্র 

 বহিঃসংযোগ

 বিশ্ব নারকেল দিবস 

বিষয়শ্রেণী:নারিকেল
বিষয়শ্রেণী:খাদ্য ও পানীয় সম্পর্কিত উদ্‌যাপন
বিষয়শ্রেণী:সেপ্টেম্বর উদ্‌যাপন